**Kúpna zmluva č. \_\_\_\_\_\_\_\_\_\_\_\_**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

medzi zmluvnými stranami:

**Predávajúci:**

Obchodné meno/ názov:

Sídlo/miesto podnikania:

Zastúpený:

IČO:

DIČ:

Bankové spojenie:

Číslo účtu (IBAN):

(ďalej v texte tiež ako „*Predávajúci*“)

a

**Kupujúci:**

Obchodné meno/ názov:

Sídlo/miesto podnikania:

Zastúpený:

IČO:

DIČ:

Bankové spojenie:

Číslo účtu (IBAN):

(ďalej v texte tiež ako „*Kupujúci*“)

Predávajúci a kupujúci sa ďalej v texte označujú spoločne ako ,,zmluvné strany“ a táto zmluva sa ďalej v texte označuje len ako ,,zmluva“.

**Článok I.**

**Úvodné ustanovenie**

1. Zmluva sa uzatvára na základe výsledku zadávania zákazky prostredníctvom dynamického nákupného systému vyhláseného dňa xxxxxxxx vo Vestníku verejného obstarávania č. XXXX-XXX .
2. Predávajúci sa zaväzuje za podmienok dohodnutých v zmluve a v súťažných podkladoch verejného obstarávania počas platnosti a účinnosti zmluvy dodávať pre kupujúceho tovar - xxxxxxxxxxxxxxxxxxxxxxxxxxxx, vrátane dopravy tovaru a vykládky tovaru na miesto určenia určené kupujúcim / odovzdať tovar vrátane nakládky tovaru (bez dopravy tovaru) - xxxxxxxxxxxxxxxxxxxxxxxxxxxx kupujúcemu v mieste prevádzky predávajúceho, ak sa zmluvné strany nedohodnú inak.

**Článok II.**

**Predmet zmluvy**

1. Predmetom zmluvy je záväzok predávajúceho dodať / odovzdať – \_\_\_\_\_\_\_\_\_\_\_\_\_\_\_\_\_\_\_\_ (ďalej v texte ako „tovar“), na miesto určené kupujúcim / v mieste prevádzky kupujúceho v požadovanom množstve jednotlivých položiek bližšie špecifikovaných kupujúcim v prílohe č. 1 zmluvy. Príloha č. 1 tvorí neoddeliteľnú súčasť zmluvy.
2. Predávajúci sa zaväzuje, že za podmienok dohodnutých v zmluve kupujúcemu dodá tovar uvedený v ods. 1 tohto článku a na kupujúceho prevedie vlastníctvo k tomuto tovaru. Kupujúci sa predávajúcemu zaväzuje zaplatiť kúpnu cenu uvedenú v čl. IV ods. 4. zmluvy.

**Článok III.**

**Dodacie podmienky, termín, miesto**

1. Predávajúci sa zaväzuje dodať kupujúcemu tovar podľa čl. II zmluvy do \_\_\_\_ dní odo dňa nadobudnutia účinnosti zmluvy.
2. Uvedený termín dodania je možné zmeniť len po vzájomnej písomnej dohode obidvoch zmluvných strán.
3. Predávajúci je povinný tovar definovaný v čl. II zmluvy kupujúcemu dodať v mieste plnenia zmluvy, ktorým je sídlo kupujúceho uvedené v záhlaví zmluvy alebo na miesto, ktoré kupujúci vopred písomne alebo elektronicky oznámi predávajúcemu.
4. Tovar sa považuje za dodaný podpísaním protokolu o jeho odovzdaní a prevzatí (preberací protokol/dodací list), za účasti poverených zástupcov oboch zmluvných strán na mieste, ktoré určí kupujúci.
5. Zodpovedným zástupcom kupujúceho na prevzatie tovaru a na podpísanie protokolu o jeho prevzatí je \_\_\_\_\_\_\_\_\_\_\_\_\_\_\_\_\_\_\_\_\_\_\_. Zodpovedným zástupcom predávajúceho na odovzdanie tovaru a na podpísanie protokolu o jeho odovzdaní je \_\_\_\_\_\_\_\_\_\_\_\_\_\_\_\_. Preberacie protokoly sa vyhotovia v troch origináloch a budú tvoriť prílohu faktúry (daňového dokladu).
6. Dopravu predmetu kúpy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana.
7. V prípade omeškania predávajúceho s povinnosťou dodať tovar v termíne podľa ods. 1 tohto článku je kupujúci oprávnený uplatniť si voči predávajúcemu zmluvnú pokutu vo výške 0,05% z kúpnej ceny nedodaného tovaru za každý aj začatý deň omeškania, pričom právo kupujúceho na náhradu škody týmto nie je dotknuté.
8. Kupujúci si vyhradzuje právo upraviť predpokladané množstvo tovaru podľa svojich skutočných potrieb alebo finančných možností. Presné množstvo tovaru, ktoré sa má dodať je oprávnený určiť kupujúci. Pri nedodržaní odberu predpokladaného množstva tovaru predávajúci nemá nárok na náhradu škody z titulu ušlého zisku. Zmluvné strany sa dohodli, že ustanovenia § 421 Obch. zákonníka sa na predpokladané množstvo tovaru v zmysle zmluvy nevzťahujú.
9. Ak predávajúci nedodá kupujúcemu tovar v dohodnutej lehote podľa ods. 1 tohto článku zmluvy, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
10. Kupujúci si vyhradzuje právo odmietnuť prevziať tovar, ak svojimi vlastnosťami, resp. kvalitou, špecifikáciou nezodpovedá tovaru deklarovaného predávajúcim pri podpise zmluvy.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotlivé ceny tovaru sú maximálne a nie je možné ich zvyšovať.
2. Kúpna cena je dohodnutá vrátane obalov, balenia a bez dopravy / dopravy tovaru.
3. Celková cena za dodanie tovaru bude daná súčtom súčinov jednotkových cien tovarov a ich skutočných množstiev.

Cena bez DPH ............................

DPH 20% ............................

Cena s DPH ............................

1. Kupujúci uhradí predávajúcemu kúpnu cenu po riadnom dodaní tovaru zo strany predávajúceho v zmysle Článku II ods. 1 zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu kúpnu cenu na bankový účet predávajúceho uvedený v záhlaví zmluvy.
3. V prípade omeškania kupujúceho s plnením podľa bodu 5 tohto článku je predávajúci oprávnený kupujúcemu vyfakturovať zmluvnú pokutu vo výške 0,05% z dlžnej sumy za každý aj začatý deň omeškania.

**Článok V.**

**Záručné podmienky, zodpovednosť za vady, zmluvná pokuta**

1. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii v dohodnutom čase. Záruka na predmet zmluvy je 48 mesiacov odo dňa dodania predmetu kúpy.
2. Predávajúci zodpovedá za vady, ktoré má tovar v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa zmluvy.
3. Spôsob reklamácie vád tovaru bude prebiehať najmä telefonicky a písomne prostredníctvom elektronickej pošty.

**Článok VI.**

**Ukončenie zmluvy**

1. Zmluva zanikne uplynutím doby, na ktorú bola uzatvorená v zmysle čl. III. Zmluvu je možné ukončiť písomnou dohodou zmluvných strán, písomným odstúpením niektorou zmluvnou stranou alebo písomnou výpoveďou kupujúceho.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom účinky odstúpenia od zmluvy nastávajú  v zmysle § 349 a § 351 ObZ. V prípade odstúpenia od zmluvy zo strany kupujúceho podľa bodu 4 tohto článku sa predchádzajúca písomná výzva kupujúceho nevyžaduje.
4. Kupujúci si vyhradzuje právo odstúpiť od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti a kvalite dohodnutého v zmluve a v súťažných podkladoch. Kupujúci je oprávnený od zmluvy odstúpiť aj v prípade, ak predávajúci nedodá tovar žiadaného množstva v lehote podľa článku III ods. 1 zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VII.**

**Využitie subdodávateľov**

1. Predávajúci predkladá v prílohe č. 2 k zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, a že spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v ods. 1. a 2. tohto článku nie je predávajúci povinný plniť v prípade subdodávateľov, ktorí mu dodávajú tovar.
4. V prípade porušenia ktorejkoľvek z povinností týkajúcej sa subdodávateľov alebo ich zmeny uvedených nižšie má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny, a to za každé porušenie aj opakovane.

**Článok VIII.**

**Záverečné ustanovenie**

1. Zmluva sa vyhotovuje v štyroch rovnopisoch, pričom každá zmluvná strana obdrží po dva rovnopisy.
2. Zmena zmluvy je možná len písomnou dohodou oboch zmluvných strán, vo forme riadne očíslovaných písomných dodatkov.
3. Zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Zmluva sa uzatvára na dobu určitú a nadobúda platnosť dňom jej podpisu obidvoma zmluvnými stranami. Účinnosť s odkazom na ods. 3 tohto článku deň nasledujúci po dni jej zverejnenia v centrálnom registri zmlúv.
5. Ak by niektoré z ustanovení zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
6. Právne vzťahy založené zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
7. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou kúpnej zmluvy vo forme príloh sú:**

Príloha č. 1 Cenová ponuka predávajúceho ako uchádzača vo verejnom obstarávaní

Príloha č. 2 Zoznam subdodávateľov (aj ak ide o plnenie bez využitia subdodávky)

V ................................., dňa .................... V ................................., dňa ......................

................................................ .........................................................

Predávajúci Kupujúci